Thread:User talk:Ejs-80/Käyttäjänimi/reply

Sanan account käänsinkin tunnukseksi (esimerkkejä: MediaWiki:Sulrenamewarning-renamed/fi, MediaWiki:Apihelp-query+globalallusers-param-prop/fi, MediaWiki:Centralauth-usermerge-noself/fi), vaikka user name käsissäni käyttäjänimeksi vääntyikin. Itse miellän MikkoM:n ja Silvosen tavoin käyttäjänimen tietyn käyttäjätunnuksen ulospäin näkyväksi nimeksi ja mielestäni termin käyttö selventää asioita silloin, kun kyse todellakin on pelkästä käyttäjänimestä eikä tunnuksesta kokonaisuudessaan. Esimerkiksi puheet käyttäjätunnuksen haltuunotosta voisivat saada aikaan mielikuvan siitä, että haltuunottaja ottaa käyttöönsä paitsi nimen myös tunnuksella tehdyt muokkaukset, kun taas käyttäjänimen haltuunotosta puhuminen ei synnytä vastaavaa mielikuvaa. Näillä periaatteilla olen fiwikissä omat asiaan liittyvät kommenttini kirjoittanut, vaikka en olekaan puuttunut siihen, että siellä nimenvaihtopyyntösivu WP:KV on aina ollut nimellä Käyttäjätunnuksen vaihto (toisaalta WP:USURP on ohjannut sivulle Käyttäjänimen haltuunotto).